คือมันมีน้ำสีน้ำตาลไหลออกมาจากช่องคลอดคะตอนแรกนึกว่าเป็นประจำเดือนพอใส่ผ้าอนามัยตื่นเช้ามามันก็ไม่มีเลือดอะคะแล้วมันเป็นน้ำสีน้ำตาลๆอะคะ
สวัสดีค่ะ สารคัดหลั่งที่ไหลจากช่องคลอดและไม่ใช่เลือดประจำเดือน คือตกขาวค่ะ ทั่วไปตกขาวจะมีสีขาว เหลืองอ่อน ใสไม่มีสี เมือกลักษณะต่างไปในแต่ละช่วงเวลาของรอบเดือนโดยขึ้นกับฮอร์โมนเพศ แต่ไม่มีกลิ่นเหม็น ไม่คัน หากลักษณะต่างไปจากนี้หรือปริมาณมากขึ้น บ่งชี้ว่ามีตกขาวผิดปกติค่ะ สาเหตุอาจเกิดจากการติดเชื้อแบคทีเรีย เชื้อรา ขาดความสมดุลของแบคทีเรียในช่องคลอด ระคายเคืองจากสารเคมี และจำเป็นต้องได้ข้อมูลอาการเพิ่มเติมที่พบร่วมอย่างปัสสาวะแสบขัด ไข้ ปวดท้อง ความสม่ำเสมอของรอบเดือน ยาที่ทานอยู่ เป็นต้น แนะนำให้ไปพบแพทย์หรือสูตินรีแพทย์เพื่อตรวจรักษาค่ะ